Správa Komisie Európskemu parlamentu a Rade o výdavkoch záručnej sekcie EPUZF Systém včasného varovania č. 8/2004, č. 9/2004 a č. 10/2004 /* SEK/2004/1575 v konečnom znení */





Brusel, 07.12.2004 SEK(2004) 1575 v konečnom znení SPRÁVA KOMISIE EURÓPSKEMU PARLAMENTU A RADE o výdavkoch záručnej sekcie EPUZFSystém včasného varovaniač. 8/2004, č. 9/2004a č. 10/2004 SPRÁVA KOMISIE EURÓPSKEMU PARLAMENTU A RADE o výdavkoch záručnej sekcie EPUZF Systém včasného varovania č. 8/2004, č. 9/2004 a č. 10/2004 OBSAH 1. PREDBEžNÉ VYUžÍVANIE FINANčNÝCH PROSTRIEDKOV 4 2. PRIPOMIENKY K REALIZÁCII ROZPOčTU ZA ROK 2004 4 3. ZÁVERY 7 1. PREDBEžNÉ VYUžÍVANIE FINANčNÝCH PROSTRIEDKOV Čerpanie finančných prostriedkov v rámci rozpočtovej položky 1 predstavuje za október 2004 (výdavky členských štátov v období od 16. októbra 2003 do 31. augusta 2004) 39 335,8 miliónov EUR, t.j. 84,1 % finančných prostriedkov. Pred zúčtovaním sa tieto výdavky pre položky 1a a 1b nachádzali približne 3 363,0 miliónov EUR pod úrovňou ukazovateľov. Po zohľadnení zúčtovania sa však toto nedostatočné čerpanie zvýši pre obe podpoložky na 3 751,1 miliónov EUR. Podrobné informácie týkajúce sa realizácie rozpočtu záručnej sekcie EPUZF za mesiace jún až august 2004 sú zobrazené v tabuľkách priložených k tejto správe. 2. PRIPOMIENKY K REALIZÁCII ROZPOčTU ZA ROK 2004 Na realizáciu rozpočtu majú vplyv najmä tieto činitele: 2.1. Menové činitele Kurz dolár/euro Uvedené výdavky zohľadňujú vývoj kurzu dolár/euro. V prípade veľkej časti vývozných náhrad na poľnohospodárske výrobky, najmä na obilniny a cukor, a v niektorých prípadoch vnútroštátnej pomoci akou je napr. pomoc pre bavlnu, závisia výdavky od vývoja kurzu dolára. V súlade s nariadením Rady o rozpočtovej disciplíne (nariadenie Rady (ES) č. 2040/2000 z 26. septembra 2000) bol list o zmene a doplnení rozpočtu pre poľnohospodárstvo pre rok 2004 vyhotovený na základe priemerného kurzu dolára za júl, august a september 2003, t.j. 1 EUR = 1.12 USD. V období od 1. augusta 2003 do 31. júla 2004 sa priemerný kurz dolára pohyboval na úrovni 1 EUR = 1,20 USD, t.j. nad úrovňou kurzu, ktorý bol použitý na zostavenie rozpočtu za rok 2004. 2.2. Podpoložka 1a – Trhové činitele V podpoložke 1a sa tempo čerpania finančných prostriedkov nachádza pred zúčtovaním približne 1 235,7 miliónov EUR pod úrovňou ukazovateľov. Na tomto nedostatočnom čerpaní sa takmer 44 % podieľa sektor rastlinných výrobkov a 46 % sektor živočíšnych výrobkov, pričom približne 8 % podiel možno pripísať spomaleniu tempa realizácie výdavkov v oblasti veterinárstva a rastlinolekárstva. V sektore rastlinných výrobkov sa nedostatočné čerpanie vzťahuje najmä na cukor, obilniny, ovocie, zeleninu, víno ako aj na ostatné rastlinné výrobky či opatrenia. V sektore živočíšnych výrobkov nedostatočné čerpanie rozpočtových prostriedkov súvisí najmä s mliečnymi výrobkami, hovädzím a ovčím mäsom. Je potrebné zdôrazniť nasledujúce pripomienky: Článok 05 02 01: Trhové opatrenia vzťahujúce sa na obilniny | Odchýlka: –208 miliónov EUR (–37,0%) | (výdavky: 304 miliónov EUR) (ukazovateľ: 512 milliónov EUR) | Komisia v súčasnosti predpokladá, že ku koncu roka dosiahne nedostatočné čerpanie v tejto oblasti približne –200 miliónov EUR. Toto nedostatočné čerpanie bude súvisieť najmä s nízkou úrovňou vyplácania pomoci pre škrob, pre ktorý bola sadzba výrobnej náhrady v dôsledku priaznivých trhových podmienok stanovená na väčšiu časť rozpočtového roka na nulu. Okrem toho, obilniny z intervencie sa predali za ceny, ktoré boli vyššie ako ceny, s ktorými sa pri zostavovaní rozpočtu počítalo. Článok 05 02 05: Cukor | Odchýlka: –300 miliónov EUR (–17,5%) | (výdavky: 1 226 miliónov EUR) (ukazovateľ: 1 526 miliónov EUR) | Súčasné nedostatočné čerpanie v porovnaní s úrovňou ukazovateľa je spôsobené zníženým objemom cukru vyvážaného s náhradami. Útvary Komisie očakávajú pokračovanie nedostatočného čerpania v tejto oblasti, ktoré ku koncu rozpočtového roka dosiahne približne –300 miliónov EUR. Článok 05 02 08: Ovocie a zelenina | Odchýlka: –73 miliónov EUR (–4,5%) | (výdavky: 1 394 miliónov EUR) (ukazovateľ: 1 467 miliónov EUR) | Komisia v súčasnosti predpokladá, že momentálne nedostatočné čerpanie bude pokračovať do konca rozpočtového roka. Toto nedostatočné čerpanie bude súvisieť najmä s nižším objemom ovocia a zeleniny, ktoré bolo v dôsledku priaznivých trhových podmienok v tomto sektore stiahnuté z trhu. Navyše, výdavky vynaložené na pomoc pre banány boli nižšie, a to v dôsledku priaznivých trhových podmienok, ktoré viedli k zvýšeniu cien banánov a k následnému zníženiu sadzby pomoci. Článok 05 02 09: Víno | Odchýlka: –67 miliónov EUR (–5,6%) | (výdavky: 1 025 miliónov EUR) (ukazovateľ: 1 092 miliónov EUR) | Nedostatočné čerpanie v porovnaní s úrovňou ukazovateľa je spôsobené skutočnosťou, že v tomto rozpočtovom roku sa vôbec neuskutočnila krízová destilácia, pričom množstvo alkoholu nakúpené v rámci intervencie bolo nižšie ako množstvo, s akým sa pri zostavovaní rozpočtu počítalo. Útvary Komisie očakávajú pokračovanie nedostatočného čerpania v tejto oblasti do konca rozpočtového roka, pričom jeho úroveň by mala dosiahnuť približne –70 miliónov EUR. Článok 05 02 11: Ostatné rastlinné výrobky a opatrenia | Odchýlka: –66 miliónov EUR (–8,5%) | (výdavky: 610 miliónov EUR) (ukazovateľ: 676 miliónov EUR) | Nedostatočné čerpanie vyplýva z pomalšieho zavádzania programov POSEI v porovnaní s úrovňou stanovenou ukazovateľom. Článok 05 03 01: Mlieko a mliečne výrobky | Odchýlka: –386 miliónov EUR (–13,1%) | (výdavky: 2 349 miliónov EUR) (ukazovateľ: 2 735 miliónov EUR) | Útvary Komisie očakávajú, že nedostatočné čerpanie rozpočtových finančných prostriedkov dosiahne v tejto oblasti ku koncu rozpočtového roka približne–550 miliónov EUR. Za hlavný dôvod možno považovať priaznivé trhové podmienky v sektore mlieka, ktoré viedli k zníženiu sadzby vývoznej náhrady na mliečne výrobky. Komisia navyše odhaduje, že príjem z dodatočných poplatkov za mlieko bude omnoho vyšší než príjem, s akým sa pri zostavovaní rozpočtu počítalo. Článok 05 03 02: Hovädzie a teľacie mäso | Odchýlka: –124 miliónov EUR (–1,5%) | (výdavky: 7 640 miliónov EUR) (ukazovatwľ: 7 764 miliónov EUR) | Útvary Komisie očakávajú, že nedostatočné čerpanie rozpočtových finančných prostriedkov dosiahne v tejto oblasti ku koncu rozpočtového roka približne–250 miliónov EUR. Hlavným dôvodom sú nižšie množstvá vyvezeného hovädzieho mäsa, než množstvá, s ktorými sa pri zostavovaní rozpočtu počítalo. Rozpočet navyše zahrňoval finančné prostriedky určené na úhradu výdavkov členských štátov, ktoré vynaložili na spolufinancovanie osobitnej kúpnej schémy na základe rozhodnutia Súdneho dvora v prípade C239/01. Keďže väčšina členských štátov bezodkladne oznámila splatné čiastky, ktoré boli následne uhradené ku koncu predchádzajúceho rozpočtového roka, tieto finančné prostriedky neboli využité. Článok 05 03 04: Bravčové mäso, vajcia a hydina, včelárstvo a ostatné živočíšne výrobky | Odchýlka: 3 milióny EUR (1,7%) | (výdavky: 146 miliónov EUR) (ukazovateľ: 143 miliónov EUR) | S cieľom stabilizovať trh s bravčovým mäsom zaviedla Komisia na konci decembra 2003 súkromné skladovanie bravčového mäsa, ako aj vyplácanie vývozných náhrad na vývoz čerstvého a mrazeného bravčového mäsa s účinnosťou od konca januára 2004. Obe opatrenie boli v dôsledku nasledujúceho zlepšenia situácie na trhu v danom sektore pozastavené. Rozpočet na rok 2004 však finančné prostriedky pre žiadnu z týchto schém nezahŕňal. Z tohto dôvodu dôjde v prípade, ak členské štáty uskutočnia všetky platby splatné pre tieto opatrenia, k nadmernému prečerpaniu rozpočtových finančných prostriedkov pre sektor bravčového mäsa. 2.3. Podpoložka 1b Článok 05 04 04: Prechodný nástroj na rozvoj vidieka v nových členských štátoch | Odchýlka: –1 710 miliónov EUR (–98,7%) | (výdavky: 23 miliónov EUR) (ukazovateľ: 1 733 miliónov EUR) | Tento článok sa vzťahuje na prechodný nástroj na financovanie rozvoja vidieka prostredníctvom záručnej sekcie EPUZF pre nové členské štáty. Oneskorené predkladanie programov pre rozvoj vidieka novými členskými štátmi viedlo k oneskoreniu ich následného preskúmania a schválenia útvarmi Komisie. Napriek tomu však útvary Komisie považujú súčasné nedostatočné čerpanie prostriedkov za dočasné a očakávajú, že rozpočtové finančné prostriedky pre tieto programy budú ku koncu roka viazané v plnom rozsahu. 3. ZÁVERY Realizácia finančných prostriedkov k 31. augustu 2004 Čerpanie finančných prostriedkov za október 2004 (výdavky členských štátov od 16. októbra 2003 do 31. augusta 2004) sa pre podpoložku 1a ukazuje ako nedostatočné. Nedostatočné čerpanie je čiastočne spôsobené spomalením tempa realizácie výdavkov v oblasti veterinárstva a rastlinolekárstva. Pri ostatných opatreniach však útvary Komisie očakávajú úspory rozpočtových finančných prostriedkov vo výške približne 1,6 miliárd EUR. Tieto úspory sa budú vzťahovať najmä na tieto články rozpočtu: 05 02 01, 05 02 05, 05 02 08, 05 02 09, 05 03 01, 05 03 02 a 05 03 03. K realizácii ostatných článkov rozpočtu nemôžu útvary Komisie v súčasnosti zaujať konečné stanovisko. Bez ohľadu na pripomienky týkajúce sa realizácie článku 05 04 04 v bode 2.3, súčasné nedostatočné čerpanie finančných prostriedkov v podpoložke 1b nevyžaduje žiadne objasnenie. PRÍLOHA 1 [pic] PRÍLOHA 2 [pic] PRÍLOHA 3 [pic]